**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. aprīlī Nr. 222**

(protokols Nr. 7, 48. p.)

# Par nekustamā īpašuma “Lejiņas”, Lazdonas pagasts, Madonas novads, atsavināšanu, rīkojot izsoli

Ar Madonas novada pašvaldības 27.10.2022. domes lēmumu Nr. 689 (protokols Nr. 24, 2. p.) nolemts nekustamo īpašumu “Lejiņas”, Lazdonas pagastā, Madonas novadā, nostiprināt zemesgrāmatā uz pašvaldības vārda.

Nekustamais īpašums “Lejiņas”, Lazdonas pagastā, Madonas novadā, ar kadastra Nr. 7066 001 0107 sastāv no zemes vienības ar kadastra apzīmējumu 7066 001 0107 2,61 ha platībā, uz kuru Madonas novada pašvaldībai ir nostiprinātas īpašuma tiesības Lazdonas pagasta zemesgrāmatas nodalījumā Nr. 100000941355.

Nekustamais īpašums “Lejiņas”, Lazdonas pagastā, Madonas novadā, nav nepieciešams pašvaldībai tās funkciju nodrošināšanai.

Ir veikta nekustamā īpašuma novērtēšana.

Atbilstoši sertificēta vērtētāja SIA „DZIETI” (Latvijas Īpašumu Vērtētāju asociācijas profesionālās kvalifikācijas sertifikāts Nr. 15) novērtējumam, nekustamā īpašuma tirgus vērtība noteikta – EUR 7 400,00 (*septiņi tūkstoši četri simti eiro, 00 centi*) .

Saskaņā ar “Pašvaldību likuma” 10. panta pirmās daļas 16. punktu “*tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Saskaņā ar „Publiskas personas mantas atsavināšanas likuma” 47. pantu *„publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgas publiskās personas budžetā. Atsavināšanas izdevumu apmēru nosaka MK noteikumu paredzētajā kārtībā”.*

Pamatojoties uz Publiskas personas mantas atsavināšanas likuma 47. pantu, uz “Pašvaldību likuma” 10. panta pirmās daļas 16. punktu, Publiskas personas mantas atsavināšanas likuma 4. panta pirmo daļu, 8. panta otro daļu, ņemot vērā 16.04.2025. Uzņēmējdarbības, teritoriālo un vides jautājumu komitejas un 23.04.2025. Finanšu un attīstības komitejas atzinumus, atklāti balsojot**: PAR – 18** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Organizēt nekustamā īpašuma “Lejiņas”, Lazdonas pagasts, Madonas novads, kadastra numurs 7066 001 0107 2,61 ha platībā, elektronisko izsoli ar augšupejošu soli.
2. Noteikt nekustamā īpašuma “Lejiņas”, Lazdonas pagasts, Madonas novads, nosacīto cenu - izsoles sākumcenu EUR 7 400,00 (septiņi tūkstoši četri simti eiro, 00 centi).
3. Apstiprināt nekustamā īpašuma “Lejiņas”, Lazdonas pagasts, Madonas novads, izsoles noteikumus (izsoles noteikumi pielikumā).
4. Uzdot pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdot pašvaldības izpilddirektoram U. Fjodorovam.

Domes priekšsēdētājs A. Lungevičs

*Ļ. Čačka 28080793*